Tonara/logudoresu

Tonara est una bidda de sa Provìntzia de Nùgoro in sa Barbàgia de Brevìe e de su Mandrolisai, s'agatat a 950 metros subra su mare e jughet 2.397 bividores. In Tonara est naschidu su poeta Peppinu Mereu e s'avvocadu e rivolutzionariu in Casteddu in su 1732 Vicenzo Cabras. Est connotta pro sa produtzione de su turrone e de sos sonaggios.

 Populatzione 

 Bividores 
Sos bividores de Tonara, in totu 2.145 in su 2010, si naranttonaresos.

 Dialettu 
Su dialettu de sa limba sarda faeddada in Tonara assimigiat a su de sas biddas lacanantes comente Dèsulu, Aritzu, Brevìe.

 Economìa 
Tonara est famada pro sa produtzione de su turrone e de sos sonaggios. Mancari chi sa bidda siat inghirada dae arbures de castagnas e de nitzolas, custos non sunt isfrutados a iscopu economicu.


 Territòriu 
Tonara comente la connoschimus como est dividida in tres riones antigos: Arasulè, su pius mannu pro bividores e tirada, Toneri chi conservat galu domos antigas comente sa "Domo de is Porru" e Teliseri (o Taliseri) su pius minore. S'ultimu rione, su Pranu, fut costruidu in su 1900.

 Istoria 
 Preistoria 
Su numene Tonara est antigu meda e fortzis benit dae su gorropu de calcare de su Toni, o fortzis dae una paragula accadica chi inditat sas funtanas (chi sunt medas in Tonara). In su saltu s'agattant sa domo de janas de Is Forreddos (3200-3000 a.C.) e sa losa in sa ruta de Pitzu 'e Toni.
In Tonara s'agattant sas ruinas de una antiga bidda de su periodu nuragicu in Idda intr'Errios, Tracullau, Trocheri e Gonnalè.

 Arte e curtura 

In Tonara b'ant sas domus de janas de "is Forreddos" ( 3200-3000 a.C.), sa Cresia de Santu Crabiele (su patronu) costruida in su XVII e ricostruida in su XIX.
Ateras chejas sunt Sant'Antoni, Santa Maria, Santu Giaccu, Santu Trebestianu e Sant'Anastasia.

 Costumene de sa femmina 

Sa camisa de tela

Palettas de seda

Su tzippone 

S'abratzeddu de furesi orrubia

Sa chinta de furesi o panno orrubiu fattu bellu cun s'arreffettu e s'orrolu

Su deventale de seda

 Costumene de su mascu 

Sa berritta longa de pannu nieddu

Sa camisa de tela o linu

Su zippone de furesi orrubia

Sa este 'e pedde de agnone o de crabittu nieddu

Sa cardagula de furesi niedda

Sos carzones de linu arbu

Sas carzas de furesi niedda

Category:Mandrolisai

Categoria:Comunes de sa provìntzia de Nùgoro